**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2015. december 15-én (kedden) de.10.00-órakor megtartott nyílt ülésén.

**Jelen vannak:** Valyon László FIDESZ-KDNP polgármester

Abelovszki Csaba alpolgármester

Gulyás Benedek képviselő igazoltan távol

Pétervári István képviselő

Tar Zoltán képviselő

**Meghívottak:** Dr. Varga Attila jegyző

Dr. Kerekes Tibor aljegyző

Szalai Katalin jkv.

**Valyon László FIDESZ-KDNP polgármester**

Köszönti az ülés résztvevőit, közölte, hogy Gulyás Benedek képviselő bejelentette távolmaradását, kórházban van, igazoltan van távol. Gulyás Benedek e-mailban megküldte a véleményét és állásfoglalását.

Javasolta a meghívón szereplő napirendi pontok megtárgyalását sorrendben.

**NAPIRENDI PONTOK**

1. A helyi adókról szóló rendelet módosításának megtárgyalása

2.A temető rendelet módosításának megtárgyalása

3. Hulladékgazdálkodási közszolgáltatásra szerződés módosítása.

4. Kérdések, interpellációk

**Zárt ülés:**

Ivády Lászlóné határozati javaslat gyógyszerköltség támogatás nyújtása

Varga Gézáné határozat gyógyszerköltség támogatás megállapítása

A képviselők ezt a javaslatot egyhangúan elfogadták.

**Napirendi pontok tárgyalása**

**1./ Napirendi pont:**

A helyi adókról szóló rendelet megtárgyalása

**Valyon László** **FIDESZ-KDNP polgármester**

Megkérném Dr. Varga Attilát, hogy tájékoztassa a képviselőket a helyi adó rendelet módosításának szükségességéről.

**Dr. Varga Attila jegyző**

El lett fogadva már előzőleg a helyi adó rendelet. Ki is lett hirdetve határidőben. Annyiban kellett csak módosítani, hogy a Miniszterelnökségtől jött egy levél és megírták, hogy az adórendeletbe mit írjunk bele. A Miniszterelnökség levelében a módosítás a kis összegű támogatásról szól. Én úgy gondoltam bele rakom, inkább legyen benne. Az iparűzési adó esetén a 2.500.000.- Ft felett 30% a vállalkozói kedvezmény, ez kis összegű támogatásnak minősül, így a rendeletnek tartalmaznia kell a kedvezmény feltételeit, illetve a szükséges nyilatkozatokat.

Csak ezzel egészült ki a rendelet.

**Valyon László** **FIDESZ-KDNP polgármester**

Kérem a képviselő testület tagjait, hogy fogadjuk el a helyi adórendelet módosítását.

Aki egyet ért kézfelnyújtással szavazza meg.

A jelenlévő képviselők kézfelnyújtással egyhangúlag megszavazták a helyi adó rendelet módosítását.

**Ivád Község Önkormányzat Képviselőtestületének**

**19/2015. (XII.17.) önkormányzati rendelete**

**a helyi adókról szóló 19/2015. (XI.26.) önkormányzati rendelet módosításáról**

Ivád Község Város Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a helyi adókról szóló 19/2015. (XI.26.) önkormányzati rendelet módosításáról a következőket rendeli el:

**1. §**

A helyi adókról szóló 19/2015. (XI.26.) önkormányzati rendelet (a továbbiakban: R) a következő 2/A. §-sal egészül ki:

„3. Értelmező rendelkezések 2/A. §

Jelen rendelet alkalmazásában:

a) állami támogatás: az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III.22.) Korm. rendelet 2. § 1. pontja szerinti támogatás.

b) egy és ugyanazon vállalkozás: az 1407/2013/EU bizottsági rendelet 2. cikk (2) bekezdése szerinti vállalkozás.”

**2. §**

A R. 4. §-a az alábbi (3)-(10) bekezdésekkel egészül ki:

„(3) Az (1) bekezdésben meghatározott adókedvezmény formájában nyújtott támogatás csekély összegű támogatásnak minősül, amelyet kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló , 2013. december 18-i 1407/2013/EU bizottsági rendelet (HL L 352, 2013.12.24. 1.o.) (a továbbiakban: 1407/2013/EU bizottsági rendelet) szabályai alapján lehet nyújtani.

(4) A kedvezményezett az adókedvezmény következtében megszerzett előnyt – az 1407/2013/EU bizottsági rendelet 1. cikke (2) bekezdésének kivételével – nem használhatja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá - az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlásra.

(5) A kedvezményezettnek az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról. A nyilatkozatot az 1. melléklet tartalmazza.

(6) A kedvezményezett és az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III.22.) Korm. rendelet 35. §-a alapján kell eljárni.

(7) Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek (HL L 114., 2012.4.26., 8.o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

(8) A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

(9) A támogatást nyújtó (önkormányzat) írásban tájékoztatja a kedvezményezettet a támogatás bruttó támogatási egyenértékben kifejezett összegéről és arról, hogy az csekély összegűnek minősül. Az igazolást a 2. melléklet tartalmazza.

(10) A kedvezményezettnek a támogatáshoz kapcsolódó iratokat az odaítélést követő 10 évig meg kell őriznie, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.”

**3. §**

Az R. e rendelet 1. és 2. mellékletei szerinti 2. és 3. mellékletekkel egészül ki.

**4. §**

Ez a rendelet kihirdetését követő napon lép hatályba.

Ivád, 2015. december 16.

**Valyon László Dr. Varga Attila**

**FIDESZ-KDNP jegyző**   **polgármester**

**Valyon László** **FIDESZ-KDNP polgármester**

Megkérte, hogy térjenek át a második napirendi pont megtárgyalására a temető rendelet módosítására.

Előtte elmondom, hogy Gulyás Benedek képviselő e-mailt írt és ezt ki is osztottuk. Gulyás Benedek képviselő nem ért egyet azzal, hogy a sírhely megváltásért fizetni kell.

**2./ Napirendi pont:**

**A temető rendelet módosításának megtárgyalása.**

**Valyon László** **FIDESZ-KDNP polgármester**

Megkérem Dr. Varga Attila jegyző urat, hogy tájékoztassa a képviselőket a rendelet módosításának szükségességéről.

Itt a sírhely megváltási díj összegét kell megtárgyalnunk, a meglévő és az új sírhelyek vonatkozásában.

**Dr. Varga Attila jegyző**

Ez törvényi előírás is, hogy kell sírhely megváltási díjat fizetni. Ez 25 évre szól. Külön van a sírhelyekre, az urnahelyekre vonatkozóan a díj. Az urnánál is meg kell határozni, hogy 10 év legyen vagy az is 25 évre szóljon a használat.

Az 1991. január 1-előtt eltemetetteknél most járna le a 25 év megváltás, ezeket érintené az újra megváltás. Meg lehet szabni, hogy esetleg ezeknek kedvezményt lehetne adni. Ez abból a szempontból is jó, hogy tudnánk a sírhely tulajdonosait, lenne egy tiszta nyilvántartásunk. Vásároltunk egy programot is, abban komplett, jogszabálynak megfelelő nyilvántartás lenne.

Ha bevétel származna belőle azt a fenntartásra kellene költeni, pl. a kerítésre, halott hűtőre.

A hűtő árának is utána néztünk, egy új hűtő 700.000.- Ft. Vannak költségek, és ha a bevételből lehetne fedezni, a lakosok is hozzájárulnának.

A ravatalozóért is lehet bérleti díjat kérni, vagy akik reklámot helyeznek ki a temető kapura azért is lehet díjat kérni.

**Valyon László** **FIDESZ-KDNP polgármester**

Az utóbbi időben akik temettettek, be jöttek hozzám és megkérdezték, hogy kell-e és mennyit kell fizetni a sírhely megváltásért.

Én úgy gondolom, hogy Gulyás Benedek képviselő tásunk nem tudja, hogy mennyi költsége van a temetőnek. A fűnyírás, kitakarítás, szemét szállítása.

A halottas ház is a mi tulajdonunk, annak a felújítása is minket terhel, szükséges a karbantartása, mert régi épület. Ez az összeg komoly segítséget fog jelenteni ebben.

A temető és a hullaház mindig rendben volt. A nyáron például elromlott a hűtő, és igen komoly problémát jelentett, a javítás is nagyon drága volt.

A templom mögé egy szép urna falat is lehetne építeni, volna rá igény.

Olcsóbb is az urna hely, az urnás temetés is olcsóbb.

Úgy gondolom, hogy 25 évre az egyes sírhely ára 7.000,- Ft, a kettes sírhely 12.000,- Ft lenne.

A sírbolt 25 évre 15.000,- Ft, urnahely 25 évre 7.000,- Ft, az urnafülke 7.000,- Ft.

A régi sírhelyek megváltása 25 évre kedvezménnyel 5.000,- Ft lenne.

Kérem a tisztelt képviselő társaimat, hogy fogadjuk el a temető rendelet módosítását.

A jelenlévő képviselők mindegyike egyhangúlag elfogadta a temető rendelet módosítását.

4 igen szavazat és Gulyás Benedek írásban nemmel szavazott.

**Ivád Község Önkormányzata Képviselő-testületének**

**20/2015. (XII.16.) önkormányzati rendelete**

**Ivád Község Önkormányzatának a temetőkről és a temetkezésről szóló**

**11/2015. (III.7.) önkormányzati rendelet módosításáról**

Ivád Község Önkormányzatának Képviselőtestülete a temetőkről és a temetkezésről szóló 1999. évi XLIII. törvény 42. §-ában kapott felhatalmazás alapján, illetve a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a temetőkről és a temetkezésről szóló 11/2015. (III.7.) önkormányzati rendelet módosításáról a következőt rendeli el:

**1. §**

A temetőkről és a temetkezésről szóló 11/2015. (III.7.) önkormányzati rendelet az alábbi 1. melléklettel egészül ki:

„1. melléklet a 11/2015. (III.7.) önkormányzati rendelethez

Sírhelyek megváltási díja:

A díjak bruttó összegek

1.) Új egyes sírhely 7.000,-Ft

(Egyes sírhely használati ideje: 25 év)

2.) Új kettes sírhely 12.000,-Ft

(Kettes sírhely használati ideje: 25 év)

3.) Régi sírhely megváltása: 5.000,-Ft

Hirdetőtábla díja a temetőben (Hirdetőtáblát a temető bejáratánál a kerítésen lehet csak elhelyezni):

A díjak bruttó összegek

A/4-es méretű: 5.000,-Ft

A/3-as méretű 10.000,-Ft

A/2-es méretű 20.000,-Ft

A ravatalozó bérleti díja: 5.000,-Ft/alkalom”

**2. §**

Ez a rendelet 2016. január 1-jével lép hatályba.

Ivád, 2015. december 15.

|  |  |
| --- | --- |
| **Valyon László**  **FIDESZ-KDNP**  **polgármester** | **Dr. Varga Attila**  **jegyző** |

**Valyon László** **FIDESZ-KDNP polgármester**

Kérem, hogy térjünk át a harmadik napirendi pont megtárgyalására a Hulladékgazdálkodási közszolgáltatás szerződés módosítása.

**3./ Napirendi pont:**

**Hulladékgazdálkodási közszolgálati szerződés módosítása.**

**Valyon László** **FIDESZ-KDNP polgármester**

A hulladékszállításnál a kedvezmények megállapítása. Megkérem Dr. Varga Attila jegyzőt, hogy tájékoztassa a képviselőket a szükséges intézkedésekről.

**Dr. Varga Attila jegyző**

2016. január 1-től változik a jogszabály és arra tekintettel kellett megcsinálni a módosítást.

A szerződés nem változik. Úgy néz ki, hogy a hulladék gazdálkodási szervezetet át fogják alakítani.

Állami cég fogja a díjak mértékét meghatározni, beszedni és ebből fogja a közszolgáltatót díjazni. 2016. áprilistól tervezik ezt. Nem tudjuk, hogy területre bontják, vagy egységes lesz a szállítási díj.

**Valyon László** **FIDESZ-KDNP polgármester**

Annyit szeretnék megjegyezni, hogy kiküldték a csekkeket a PEVIK-től. Kettő negyed évet, küldtek ki.

Beszéltem a PEVIK-el, hogy így ez sok egyszerre, pláne karácsony előtt. Annyi kedvezményt ad a PEVIK, hogy ha januárba fizetik be a csekket, nem számolnak fel késedelmi kamatot, fizetési késedelmi díjat. Ezt a lakosoknak el lehet mondani.

A másik dolog a kedvezmény. A PEVIK nem adhat kedvezményt az önkormányzatnak pedig nincs betervezve 2015 évre. 2016-ban úgy terveztük, hogy 2016 évi költségvetésbe betervezzük a rendkívüli települési támogatásba és a rászorultságot vizsgálni fogjuk és csak a rászorultaknak tudunk a lakhatási költségekhez hozzájárulni.

A közelgő közgyűlésen pedig fel fogom vetni, hogy a lakosságnak szüksége volna ügyfélszolgálati irodára, mert az önkormányzat a díjak rendezésében nem tud segíteni. Sok esetben jön bejelentés, hogy nem viszik a szemetet például a Gyöngyvirág útról, ebben tudunk segíteni, mert azonnal jelezzük a PEVIK felé, de van, amiben mi nem tudunk és szükséges lenne.

Kérem a képviselőket, hogy szavazzuk meg a hulladék gazdálkodási közszolgáltatási szerződés módosítását.

A jelenlevő képviselők kézfelnyújtással egyhangúlag megszavazták a hulladékgazdálkodási közszolgáltatási szerződés módosítását.

**Ivád Község Önkormányzat Képviselőtestületének 50/2015. (XII.15.) határozata**

1. Ivád Község Önkormányzat Képviselő-testülete (a továbbiakban: Képviselőtestület) 2016. január 1. napjától 2016. december 31-ig határozott időre, Hulladékgazdálkodási közszolgáltatási szerződést köt a PEVIK Közüzemi és Szolgáltató Nonprofit Kft. (székhelye: 3250 Pétervására, Tisztisor út 29.) közszolgáltatóval, a települési hulladék begyűjtésére, szállítására és a kijelölt hulladékkezelő létesítményben az ártalmatlanításra történő átadására.

2. A Képviselőtestület felhatalmazza Valyon László polgármestert a szerződés aláírására.

Határidő: azonnal

Felelős: Valyon László polgármester

**Valyon László** **FIDESZ-KDNP polgármester**

Javaslom, hogy térjünk át a negyedik napirendi pontra a kérdések, interpellációkra.

**4./ Napirendi pont:**

**Kérdések, interpellációk**

**Dr. Varga Attila jegyző**

Itt szeretném elmondani, hogy az SZMSZ rendelet módosítása szükségessé vált, az alpolgármester személyének és egy képviselő személyének változása miatt.

A mellékletben ezt át is vezettem, Abelovszki Csaba alpolgármester és Pétervári István az új képviselő. Még az Ügyrendi Bizottság összetételén kellett változtatni.

**Valyon László** **FIDESZ-KDNP polgármester**

Kérem a képviselőket, hogy aki az SZMSZ rendelet módosítását elfogadja az kézfelnyújtással szavazzon.

A jelenlévő képviselők kézfelnyújtással egyhangúlag elfogadták az SZMSZ rendelet módosításait.

**Ivád Község Önkormányzata Képviselő-testületének**

**21/2015. (XII.16.) önkormányzati rendelete**

**Ivád Község Önkormányzat Képviselőtestületének**

**Szervezeti és Működési Szabályzatáról szóló**

**14/2015. (IX.17.) önkormányzati rendelet módosításáról**

Ivád Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Ivád Község Önkormányzat Képviselőtestületének Szervezeti és Működési Szabályzatáról szóló 14/2015. (IX.17.) önkormányzati rendelet (a továbbiakban: R.) 2. melléklete helyébe e rendelet 1. melléklete lép:

**2. §**

A R. 4. melléklete helyébe e rendelet 2. melléklete lép:

**3. §**

E rendelet a kihirdetését követő napon lép hatályba.

Ivád, 2015. december 15.

**Valyon László Dr. Varga Attila**

**FIDESZ-KDNP jegyző**

**polgármester**

**1. melléklet 21/2015. (XII.16.) önkormányzati rendelethez**

„2. melléklet a 14/2015. (IX.17.) önkormányzati rendelethez

A 2014. október 12.-én megválasztott települési önkormányzati képviselők névsora

Név Lakóhely

Valyon László polgármester FIDESZ-KDNP 3248 Ivád, Kossuth L. út 18.

Abelovszki Csaba alpolgármester 3248 Ivád, Hunyadi út 24.

Gulyás Benedek képviselő független 3248 Ivád, Ady E. út 2.

Pétervári István képviselő független 3248 Ivád, Hunyadi u. 1.

Tar Zoltán képviselő független 3248 Ivád, Dózsa Gy. út 11.”

**2. melléklet 21/2015. (XII.16.) önkormányzati rendelethez**

„4. melléklet a 14/2015. (IX.17.) önkormányzati rendelethez

A KÉPVISELŐTESTÜLET ÁLLANDÓ BIZOTTSÁGAI

1. Ügyrendi Bizottság

|  |  |
| --- | --- |
| Elnöke: | Tar Zoltán |
| Képviselő tagja: | Gulyás Benedek |
| Nem képviselő tagja: | Ivády Krisztina |

„

**Valyon László** **FIDESZ-KDNP polgármester**

Szeretném tájékoztatni a jelenlévőket, hogy az Óvoda műszaki átvétele megtörtént.

A pénzügyi elszámolás 2016. január végéig kell megcsinálni.

Egy ünnepélyes átadót szeretnénk csinálni. Nagyon szép lett az Óvoda. Az ünnepélyes átadót január végén vagy február elején tervezzük, ugye most az óvodások a karácsonyi ünnepségekre készülnek.

A falubusz hitele lerendeződött. A régi falubuszt megpróbáljuk eladni, holnap megyek Egerbe egy kereskedéshez, megbeszéljük a feltételeket. 2.700.000.- Ft-ot ajánlottak, de jelentkezett egy helyi vállalkozó is 2.750.000.- Ft-ot kínált érte. Valószínű, hogy a helyi vállalkozónak fogjuk eladni.

A közmunka programról annyit, hogy a savanyító üzemben is folyik a munka. Sajnos a savanyított termékek ára nagyon lent van. Most egy vecsési vállalkozónak tudtunk eladni nagyobb tételben savanyúságot. Nincs nagy kapacitású hűtő kamránk, a káposzta nagyon igényes, az ebben az évben nem sikerült. Jövőre csak uborka és paprika lesz.

A fa üzem jól termelt van ott is olyan vállalkozó, aki tartozik.

Bejelentem, hogy a volt polgármester Ivády Gábor személy szerint engem levelekkel bombáz. A testületet is érinti ez a dolog. Mindenféle hallomásból levont következtetésekből felállít egy teóriát, börtönnel és egyéb dolgokkal fenyeget. Úgy gondolom, hogy ennek előbb-utóbb véget kell vetnünk. Szerinte törvénysértő volt a falu buszra hitelt felvenni. Ez már nem az első levele, amivel megkérdőjelezi az önkormányzat törvényes gazdálkodási és jogi működését.

Az önkormányzat működése törvényszerű, a gazdálkodásunk takarékos.

A jegyző Úr írt neki válasz levelet. Lefénymásoltuk meg lehet nézni. Az Ivády Gábor levele is itt van és a válasz levél is.

A faüzemben foglalkoztatott 6 fő vonatkozásában a Kormányhivatal lefolytatta az eljárást. Sajnos úgy néz ki, hogy ezeket a béreket ki kell fizetnünk. Bizonyos részekben egyet értenek velünk, de a törvényességet be kell tartani. 1 óra 40 percet rendkívüli munkavégzésben ki fogunk fizetni. Itt hozzáteszem, hogy egyik dolgozó sem élt panasszal.

Én mint munkaadó nem csak a munkavállalói jogokat fogom betartani, de a munkaadói jogokat is. Gondolok itt a munkakezdés, munka végzés, szabadság kikérése.

Ezt a dolgot meg kell lépnünk, mert tovább fognak velünk packázni.

Úgy gondolom, hogy uszítják ellenünk Ivády Gábor és a szakszervezete az embereket, dolgozókat.

Kérem a jegyző Úr segítségét, hogy nekem mint munkaadónak a kötelességét és jogai betartásában adjon segítséget.

Még egy dolog van az Ivádért Alapítványnak is utána néztünk. Ivády Gábor megszavaztatta, hogy Ő legyen az elnök. A törvényszéket megkérdeztük, hogy van-e valami változás a kuratórium elnökében, de még válasz nem érkezett. Ivády Gábor egy levélben úgy írt, mint az alapítvány elnöke. Itt szerintem törvénysértés történt.

Olyan iratokba van betekintése, amihez neki nincs köze. Abban a pillanatban amint megjön a törvényszéktől a válasz, és kiderül, hogy nem Ő az elnök, feljelentést teszünk.

Az Önkormányzat 2014. évben pénzzel támogatta az alapítványt, de a pontos elszámolás még nem történt meg. Fénymásolt számlákat küldtek be, de írásos beszámoló nem volt mellette.

Ezeket meg tudom mutatni. Az elszámolásban parkolási díj, személyszállítási díj, élelmiszer számlák voltak. Tudjuk biztosan, hogy ezek a nyugdíjas klub számlái voltak. Ők használták fel strandolásra.

**Dr. Varga Attila jegyző**

A civil szervezetek nyilvántartásában, mint elnök, nincs átvezetve.

A támogatásokat a célnak megfelelően kell felhasználni. Minden civil szervezet köteles elszámolni a támogatások összegével a következő évben.

Mivel az alapító elhunyt, a Bíróságnak kell javaslatot tenni, hogy ki legyen a kuratórium elnöke és a Bíróság dönt erről.

A fénymásolt számlák mellé kellett volna beszámoló is. Ezek a számlák nem férnek bele az alapítvány céljaiba. Nem egyezik az alapítvány céljaival. Ha az Alapítvány adott volna a nyugdíjasoknak, akkor belefér esetleg.

Vagy, ha azt mondják, hogy az énekkar volt énekelni, az még a kulturális örökség megóvásába talán belefér.

**Tar Zoltán képviselő**

A jegyző Úrhoz lenne kérdésem.

A fogorvosnő nem csinál röntgen felvételt, Egerbe kell menni fogászati röntgenre, holott a Dr. Kerekes Szilárdnak van röntgen gépe.

**Dr. Varga Attila jegyző**

A doktornő vállalkozásban dolgozik, de a készülékeket nem vásárolta meg csak bérli az önkormányzattól.

A röntgen készülékhez meg van a radiológiai végzettsége. Az önkormányzat nem vett röntgen készüléket, csak fogorvosi széket berendezésekkel együtt. Egy új röntgen körül belül másfél millió forint volna. Megpróbáljuk beszerezni az új röntgen gépet, ami modern, a Kerekes doktoré régi, elavult.

**Valyon László** **FIDESZ-KDNP polgármester**

Megkérdezte van-e valakinek még hozzászólása vagy kérdése az elhangzottakkal kapcsolatosan

Mivel nem volt a következő napirandi pontban elrendelte a zárt ülés megtartását.

**K.m.f.**

**Valyon László Dr. Varga Attila**

**FIDESZ-KDNP jegyző**

**polgármester**